చామల కిరణ్ కుమార్ రెడ్డి

చామల కిరణ్‌ కుమార్‌ రెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన 2024 భారత సార్వత్రిక ఎన్నికలలో భువనగిరి లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు 

రాజకీయ జీవితం
చామల కిరణ్ కుమార్ రెడ్డి యువజన కాంగ్రెస్ ద్వారా రాజకీయాల్లోకి వచ్చి 2005 నుండి 2006 వరకు ఆంధ్రప్రదేశ్ యువజన కాంగ్రెస్ జనరల్ సెక్రటరీగా, 2007 నుండి 2008 వరకు  రాహుల్ గాంధీ టీం అయిన డిస్కవరీ ఇండియా టాస్క్ ఫోర్స్ మెంబర్, ఆమ్ ఆద్మీకా సీపాహి నేషనల్ కోఆర్డినేటర్‌గా, 2008 నుండి 2009 వరకు జాతీయ యువజన కాంగ్రెస్ కార్యదర్శిగా, మహారాష్ట్ర, గోవా, డెహ్రాడూన్, హవేలీ యువజన కాంగ్రెస్ ఇన్‌చార్జ్‌గా, 2009 నుండి 2011 వరకు జాతీయ యువజన కాంగ్రెస్ ప్రధాన కార్యదర్శిగా, తమిళనాడు, కేరళ, లక్షద్వీప్, అండమాన్ నికోబార్, పాండిచ్చేరి రాష్ట్రాల యువజన కాంగ్రెస్ ఇన్‌చార్జ్‌గా, 2017 నుండి 2021 వరకు టీపీసీసీ అధికార ప్రతినిధిగా పనిచేసి 2021లో  టీపీసీసీ రాష్ట్ర ఉపాధ్యక్షుడిగా నియమితుడయ్యాడు.

చామల కిరణ్ కుమార్ రెడ్డి 2024లో జరిగిన లోక్‌సభ ఎన్నికలలో భువనగిరి లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి  డాక్టర్‌ బూర నర్సయ్య గౌడ్‌పై 2,22,170 ఓట్ల మెజారిటీతో గెలిచి తొలిసారి లోక్‌సభ సభ్యుడిగా 18వ లోక్‌సభకు ఎన్నికయ్యాడు.

మూలాలు

వర్గం:భారత జాతీయ కాంగ్రెస్ నాయకులు
వర్గం:18వ లోక్‌సభ సభ్యులు